proxectonos/corpus_dominio_legal_administrativo_tmp huggingface dataset:
ORDE do 24 de abril de 2007 pola que se declara de interese galego a Fundación Illa de San Simón e se ordena a súa inscrición no Rexistro de Fundacións de Interese Galego.
CONSELLERÍA DE CULTURA E DEPORTE — III. OUTRAS DISPOSICIÓNS — 03/05/2007

O 24 de abril de 2007 foi publicada no Diario Oficial de Galicia a orde da Consellería de Presidencia, Administracións Públicas e Xustiza, do 10 de abril de 2007, pola que se clasifica de interese cultural a Fundación Illa de San Simón, adscribíndoa á Consellería de Cultura e Deporte, que exercerá plenamente o protectorado sobre ela.
Esta fundación, de acordo co establecido no artigo 6 dos seus estatutos, ten como obxecto:
a) Desenvolver actividades culturais e educativas primordialmente relacionadas co mar, mediante a organización de congresos, cursos e seminarios, nas illas de San Simón e Santo Antón, declaradas ben de interese cultural coa categoría de sitio histórico polo Decreto 237/1999, do 29 de xullo.
b) Conservar e xestionar as instalacións e edificacións das illas de San Simón e Santo Antón.
c) Potenciar os valores naturais, culturais e paisaxísticos das illas de San Simón e Santo Antón.
d) Fomentar o deporte de vela, mediante a organización dunha escola que contribúa á súa difusión e promoción.
e) Impulsar a investigación, en especial a orientada ao mundo do mar e da memoria histórica.
Por iso, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 5 da Lei 12/2006, do 1 de decembro, de fundacións de interese galego, e no artigo 32.3º a) do Regulamento de organización e funcionamento do protectorado das fundacións de interese galego, aprobado polo Decreto 248/1992, do 18 de xuño,
DISPOÑO:
Primeiro.-Declarar de interese galego a Fundación Illa de San Simón, xa que os seus estatutos cumpren as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da Fundación Illa de San Simón no Rexistro de Fundacións de Interese Galego da Consellería de Cultura e Deporte, para os efectos constitutivos que sinala a Lei 12/2006, do 1 de decembro, de fundacións de interese galego.
Terceiro.-Esta fundación queda sometida ao disposto na normativa de xeral aplicación, en especial, á obriga de dar publicidade suficiente ás súas actividades e á ausencia de ánimo de lucro na prestación dos seus servizos. Tamén queda obrigada a renderlle contas anualmente ao protectorado e a xustificar, a través dunha memoria anual, o cumprimento da finalidade fundacional, así como a presentar o proxecto de orzamento, con anterioridade ao inicio do exercicio económico para o que se formula e a solicitar as preceptivas autorizacións do protectorado.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 24 de abril de 2007.
Ánxela Bugallo Rodríguez
Conselleira de Cultura e Deporte
DECRETO 83/2007, do 3 de maio, polo que se nomea directora xeral para o Deporte a Marta Patricia Souto González.
CONSELLERÍA DE CULTURA E DEPORTE — II. AUTORIDADES E PERSOAL — 04/05/2007

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Cultura e Deporte e logo de deliberación do Consello da Xunta de Galicia, na súa reunión do día tres de maio de dous mil sete,
Nomeo directora xeral para o Deporte a Marta Patricia Souto González.
Santiago de Compostela, tres de maio de dous mil sete.
Emilio Pérez Touriño
Presidente
c) SUBSTITUCIÓNS CONSELLERÍA DE POLÍTICA TERRITORIAL, OBRAS PÚBLICAS E TRANSPORTES
DECRETO 80/2007, do 3 de maio, polo que se dispón que cese Vicente Irisarri Castro como presidente do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 04/05/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Política Territorial, Obras Públicas e Transportes, e logo de deliberación do Consello da Xunta de Galicia, na súa reunión do día tres de maio de dous mil sete,
DISPOÑO:
Que cese, por petición propia, Vicente Irisarri Castro como presidente do Consello de Administración do ente público Portos de Galicia, agradecéndolle os servizos prestados.
Santiago de Compostela, tres de maio de dous mil sete.
Emilio Pérez Touriño
Presidente
María José Caride Estévez
Conselleira de Política Territorial,
Obras Públicas e Transportes
ORDE do 3 de maio de 2007 pola que se dispón que a directora xeral de Transportes se encargue do despacho dos asuntos  da presidencia do Consello de Administración do ente público Portos de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 04/05/2007

Producido o cesamento do titular da presidencia do Consello de Administración do ente público Portos de Galicia, cómpre adoptar as medidas inmediatas para que, sen prexuízo do posterior nomeamento do novo titular, se asegure o correcto funcionamento dos servizos e a resolución, se é o caso, dos asuntos encomendados a aquela presidencia.
Por iso, en virtude das atribucións que me confire a Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.-O desenvolvemento das accións e o exercicio das competencias propias da presidencia do Consello de Administración do ente público Portos de Galicia, que figuran na Lei 5/1994, do 29 de novembro, de creación do devandito ente público, e no seu regulamento aprobado por Decreto 227/1995, así como aqueloutras competencias que lle fosen delegadas, quédanlle encomendadas temporalmente, e ata que se produza o nomeamento do seu titular, á directora xeral de Transportes.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 3 de maio de 2007.
María José Caride Estévez
Conselleira de Política Territorial, Obras
Públicas e Transportes
DECRETO 81/2007, do 3 de maio,  polo que se dispón que cese Santiago Xosé Domínguez Olveira como director xeral para o Deporte.
CONSELLERÍA DE CULTURA E DEPORTE — II. AUTORIDADES E PERSOAL — 04/05/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta da conselleira de Cultura e Deporte e logo de deliberación do Consello da Xunta de Galicia, na súa reunión do día tres de maio de dous mil sete,
DISPOÑO:
Que cese Santiago Xosé Domínguez Olveira como director xeral para o Deporte, agradecéndolle os servizos prestados.
Santiago de Compostela, tres de maio de dous mil sete.
Emilio Pérez Touriño
Presidente
Ánxela Bugallo Rodríguez
Conselleira de Cultura e Deporte
DECRETO 82/2007, do 3 de maio,  polo que se dispón que cese Marta Patricia Souto González como delegada provincial de Pontevedra.
CONSELLERÍA DE CULTURA E DEPORTE — II. AUTORIDADES E PERSOAL — 04/05/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, e normas reguladoras da Xunta e da súa Presidencia, por proposta da conselleira de Cultura e Deporte e logo de deliberación do Consello da Xunta de Galicia, na súa reunión do día tres de maio de dous mil sete,
DISPOÑO:
Que cese Marta Patricia Souto González como delegada provincial de Pontevedra da Consellería de Cultura e Deporte, por pase a outro destino.
Santiago de Compostela, tres de maio de dous mil sete.
Emilio Pérez Touriño
Presidente
Ánxela Bugallo Rodríguez
Conselleira de Cultura e Deporte
b) NOMEAMENTOS CONSELLERÍA DE CULTURA
E DEPORTE
ACORDO do 7 de maio de 2007 polo que se fai pública a distribución de espazos gratuítos nos medios de comunicación de titularidade pública, a prol das entidades políticas concorrentes ás eleccións convocadas polo Real decreto 444/2007, do 2 de abril, efectuada pola Comisión de Radio Televisión o día sete de maio e aprobada por esta Xunta Electoral Provincial o día da data.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 08/05/2007

En cumprimento do previsto na norma oitava da Instrución da Xunta Electoral Central do 13 de setembro de 1999 (BOE nº 222, do 16 de setembro), ditada en desenvolvemento do artigo 66 da Lei orgánica 5/1985, do 19 de xuño, do réxime electoral xeral, sobre procedemento dos recursos contra actos dos medios de comunicación en período electoral, disponse a publicación no Diario Oficial de Galicia do anuncio de que por acordo desta Xunta Electoral Provincial do día da data foi aprobada a proposta de distribución de espazos gratuítos de propaganda electoral, nos medios de comunicación de titularidade pública, efectuada pola Comisión de Radio Televisión o día sete de maio a prol das entidades políticas concorrentes ás eleccións convocadas polo Real decreto 444/2007, do 2 de abril.
De conformidade co establecido na mencionada instrución, as entidades políticas que se consideren afectadas poderán examinar esta proposta, así como os seus antecedentes, nas dependencias desta Xunta Electoral Provincial, sita no edificio da Audiencia Provincial, primeira planta, rúa Capitán Juan Varela, s/n, desta cidade da Coruña, no prazo preclusivo do día seguinte ao da publicación do presente acordo e formular dentro do mesmo prazo os recursos que consideren pertinentes en defensa dos seus dereitos.
A Coruña, 7 de maio de 2007.
Manuel Ferreiro González
Secretario
ACORDO do 5 de maio de 2007 polo que se fai pública a comunicación do director do Centro Territorial de Televisión Española en Galicia, participando a celebración de entrevistas de quince minutos de duración e a emisión de bloques de información de tres minutos con motivo das eleccións locais convocadas polo Real decreto 444/2007, do 2 de abril.
XUNTA ELECTORAL PROVINCIAL DA CORUÑA — III. OUTRAS DISPOSICIÓNS — 08/05/2007

En cumprimento do previsto no parágrafo segundo da norma sexta da Instrución da Xunta Electoral Central do 13 de setembro de 1999 (BOE nº 222, do 16 de setembro), ditada en desenvolvemento do artigo 66 da Lei orgánica 5/1985, do 19 de xuño, de réxime electoral xeral, sobre procedemento dos recursos contra actos dos medios de comunicación en período electoral, disponse a publicación no Diario Oficial de Galicia da comunicación do director do Centro Territorial de Televisión Española en Galicia, participando a celebración de entrevistas de quince minutos de duración e a emisión de bloques de información de tres minutos con motivo das eleccións locais convocadas polo Real decreto 444/2007, do 2 de abril.
De conformidade co establecido na mencionada instrución, as entidades políticas afectadas poderán examinar esta programación nas dependencias desta Xunta Electoral Provincial, sita no edificio da Audiencia Provincial, planta primeira, rúa Capitán Juan Varela, s/n, desta cidade da Coruña, no prazo preclusivo dun día desde a publicación deste acordo e formular os recursos que consideren pertinentes.
A Coruña, 5 de maio de 2007.
Manuel Ferreiro González
Secretario
RESOLUCIÓN do 23 de abril de 2007, da Dirección Xeral de Recursos Mariños, pola que se publica o Plan Territorial de Continxencias por Contaminación Mariña de Galicia.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 08/05/2007

O Plan Territorial de Continxencias por Contaminación Mariña de Galicia foi aprobado polo Consello da Xunta de Galicia con data do 16 de novembro de 2006, despois de obter o visto e prace da Comisión Galega de Protección Civil.
Este plan responde á obriga legal de ter establecido un plan territorial e a través del responder axeitadamente en Galicia ás incidencias que correspondan, segundo o previsto no Plan Nacional de Salvamento Marítimo e Loita contra a Contaminación Mariña Accidental.
O Plan Territorial de Continxencias por Contaminación Mariña de Galicia establece a estrutura organizativa, os procedementos básicos de actuación, a catalogación de medios e recursos específicos de que se dispón para afrontar as situacións de loita contra a contaminación mariña e a súa aplicación territorial, para dar a resposta máis axeitada ás particularidades da costa desta comunidade autónoma.
Para a realización do Plan Territorial de Continxencias por Contaminación Mariña de Galicia seguíronse principalmente as directrices establecidas no Plan de Continxencias por Contaminación Mariña Accidental, aprobado pola orde do Ministerio de Fomento do 23 de febreiro de 2001, de acordo co artigo 87.3º da Lei 27/1992, do 24 de novembro, de portos do estado e da mariña mercante.
Tamén se tiveron en conta as normas de carácter autonómico e nacional sobre protección civil, a normativa autonómica, nacional e internacional relativa á protección do mar, os convenios internacionais sobre protección do medio mariño e as normativas autonómica, nacional e comunitaria relativas á protección do ambiente.
Polas razóns anteriormente expostas,
RESOLVO:
Proceder á publicación do Plan Territorial de Continxencias por Contaminación Mariña de Galicia.
Razóns de volume, formato e contido de fotografías, diagramas e follas de ruta, impiden a publicación do documento no Diario Oficial de Galicia polo que, para a súa consulta, os interesados poden acceder ao seguinte enderezo de páxina web:
http://www.xunta.es/conselle/pe/publicacions/Home.html
Santiago de Compostela, 23 de abril de 2007.
Antonio García Elorriaga
Director xeral de Recursos Mariños
RESOLUCIÓN do 13 de abril de 2007 pola que se lles dá publicidade aos beneficiarios das axudas concedidas ao abeiro do convenio para o financiamento aos investimentos das pequenas e medianas empresas de Galicia, financiados mediante a liña ICO-PEME 2006 iguais ou superiores aos 3.000 euros de subvención.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/05/2007

Mediante Resolución do 6 de abril de 2006 publicouse o convenio entre o Instituto Galego de Promoción Económica e as entidades de crédito para o apoio financeiro aos investimentos das pequenas e medianas empresas de Galicia financiados mediante a liña ICO-PEME 2006 (DOG nº 73, do 17 de abril). Este convenio ten por obxecto definir os termos de colaboración entre a entidade financeira e o Igape coa finalidade de establecer unha liña de subsidiación ao financiamento obtido polas pequenas e medianas empresas mediante a liña ICO-PEME 2006.
Na súa cláusula 7.6 establece que serán obxecto de publicación no Diario Oficial de Galicia as axudas concedidas ao abeiro do dito convenio iguais ou superiores aos 3.000 euros de subvención.
Estas axudas serán financiadas con cargo á aplicación orzamentaria 02.01.E5/10/01.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Dar publicidade á relación de beneficiarios, que figura como anexo, das axudas concedidas ao abeiro do convenio para o financiamento aos investimentos das pequenas e medianas empresas de Galicia financiados mediante a liña ICO-PEME 2006 iguais ou superiores aos 3.000 euros de subvención, durante o primeiro trimestre de 2007.
Santiago de Compostela, 13 de abril de 2007.
José Antonio Delgado Arce
Director xeral do Instituto Galego
de Promoción Económica
Ver referencia pdf "08600D010P036.PDF"
ORDE do 25 de abril de 2007 pola que se modifica a do 23 de marzo de 2007 pola que se convocan actividades formativas de inglés, francés, alemán, portugués e de educación física para o curso 2007-2008 destinadas a profesorado que imparte docencia en niveis non universitarios e se aproban as súas bases de concesión.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/05/2007

Coa finalidade de clarificar a posible confusión entre o disposto no artigo primeiro, a) punto terceiro e punto noveno, e a redacción da solicitude que figura como anexo I da Orde do 23 de marzo de 2007 pola que se convocan actividades formativas de inglés, francés, alemán, portugués e de educación física para o curso 2007-2008 destinadas ao profesorado que imparte docencia en niveis non universitarios, procede realizar a seguinte modificación do seu texto:
Artigo único.-Modificación da Orde do 23 de marzo de 2007 pola que se convocan actividades formativas de inglés, francés, alemán, portugués e de educación física para o curso 2007-2008 destinadas a profesorado que imparte docencia en niveis non universitarios e se aproban as súas bases de concesión.
Un.-O artigo primeiro, a), punto noveno, queda redactado «Un curso de alemán para 10 profesores e profesoras de educación infantil, educación primaria, educación secundaria, formación profesional, educación de adultos, ensinanzas de réxime especial e persoas asesoras dos CFR, especialistas e non especialistas na lingua, que terá lugar no Goethe Institut Freiburg (Alemaña), cunha duración de 2 semanas e desenvolvido do 9 ao 20 de xullo de 2007. 9 prazas reservaranse para o profesorado e 1 para os asesores e asesoras de formación; no caso de quedaren vacantes desta reserva as prazas serán cubertas polo resto do profesorado solicitante desta actividade».
Dous.-O anexo I, punto I-Actividades. O punto 3 queda redactado como segue: «3. Curso de lingua inglesa (PES, EOI, inspectores e asesores non especialistas)».
Tres.-Os solicitantes afectados por estas correcións poderán presentar as súas solicitudes, ou correccións ás solicitudes xa presentadas, desde o día seguinte ao da publicación desta orde no Diario Oficial de Galicia ata o día 11 de maio, inclusive.
Santiago de Compostela, 25 de abril de 2007.
Laura Sánchez Piñón
Conselleira de Educación e Ordenación
Universitaria
DECRETO 78/2007, do 12 de abril, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado e estudo de impacto ambiental do corredor Brión-Noia. (Clave AC/03/008.01.3).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 03/05/2007

Con data do 13 de marzo de 2007 o director xeral de Obras Públicas, por delegación da conselleira de Política Territorial, Obras Públicas e Transportes aprobou o expediente de información pública e definitivamente o proxecto de trazado e o estudo de impacto ambiental do corredor Brión-Noia. Clave AC/03/008.01.3.
Os bens e dereitos en que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia, en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia favorable na seguridade viaria, xa que se evitará o paso por travesías e treitos de estrada fortemente sinuosos e de escasa visibilidade para os tráficos que discorren cara á ría de Muros e Noia desde o eixo atlántico.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo da deliberación do Consello da Xunta de Galicia, na súa reunión do día doce de abril de dous mil sete,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para os efectos de expropiación no proxecto de trazado e estudo de impacto ambiental do corredor Brión-Noia. Clave AC/03/008.01.3.
Santiago de Compostela, doce de abril de dous mil sete.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas
e Transportes
CORRECCIÓN de erros.-Orde do 14 de febrero de 2007 pola que se modifica a Orde do 13 de decembro de 1999 pola que se regula a xestión e o pagamento da taxa fiscal sobre o xogo realizado a través de máquinas de xogo tipo A especial, B ou C.
CONSELLERÍA DE ECONOMÍA E FACENDA — I. DISPOSICIÓNS XERAIS — 25/06/2007

Advertido erro na devandita orde publicada no Diario Oficial de Galicia nº 42, do mércores, 28 de febreiro de 2007, compré facer a seguinte corrección:
Na páxina 2.948, no segundo parágrafo, onde di: «... establecía no seu artigo 13.6º ...», debe dicir: «... establecía no seu artigo 13.seis ...».
DECRETO 117/2007, do 7 de xuño, polo que se dispón a substitución dun membro do Consello Escolar de Galicia.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 21/06/2007

De conformidade co disposto no artigo 6 da Lei 3/1986, do 18 de decembro, de consellos escolares de Galicia, no artigo 10 do Decreto 44/1988, do 11 de febreiro, polo que se desenvolve esta lei, no artigo 16.1º c) do Decreto 87/1992, do 26 de marzo, polo que se aproba o Regulamento de réxime interno do Consello Escolar de Galicia, e atendendo á petición de substitución formalizada pola Confederación Galega de APA de Centros Públicos (Confapa Galicia), por proposta da conselleira de Educación e Ordenación Universitaria, e logo da deliberación do Consello da Xunta de Galicia, na súa reunión do sete de xuño de dous mil sete,
DISPOÑO:
Artigo 1º
Que cese Francisco Xosé Manuel Silvosa Costa como membro do Consello Escolar de Galicia, en representación dos pais de alumnos pola Confederación Galega de APA de Centros Públicos-Confapa Galicia.
Artigo 2º
Nomear como membro do Consello Escolar de Galicia, nas condicións determinadas na Lei 3/1986, do 18 de decembro, de consellos escolares de Galicia, en representación dos pais de alumnos pola Confederación Galega de APA de Centros Públicos-Confapa Galicia, a Marta Lázara Fontao.
Artigo 3º
O mandato do novo membro será polo tempo que resta para completar o período da representatividade que exerce.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, sete de xuño de dous mil sete.
Emilio Pérez Touriño
Presidente
Laura Sánchez Piñón
Conselleira de Educación e Ordenación Universitaria
RESOLUCIÓN do 30 de maio de 2007 pola que se publican os convenios de colaboración subscritos por Agader no primeiro cuadrimestre de 2007.
AXENCIA GALEGA DE DESENVOLVEMENTO RURAL — III. OUTRAS DISPOSICIÓNS — 20/06/2007

De conformidade co disposto no artigo 11 da Lei 4/2006, do 30 de xuño, de transparencia e boas prácticas na Administración pública galega, publícase a relación dos convenios de colaboración subscritos por Agader no primeiro cuadrimestre de 2007, que figuran no anexo.
Santiago de Compostela, 30 de maio de 2007.
Edelmiro López Iglesias
Director xeral de Agader
RECURSO de inconstitucionalidade (2845/2007).
TRIBUNAL CONSTITUCIONAL — I. DISPOSICIÓNS XERAIS — 15/06/2007

O Tribunal Constitucional, por providencia do 22 de maio de 2007, admitiu a trámite o recurso de inconstitucionalidade número 2845/2007, promovido polo presidente do Goberno, contra o título II capítulos I e II (artigos 27 a 41), relativo á adopción, e do título III (artigos 42 a 45), relativo a autotutela, da Lei de Galicia 2/2006, do 14 de xuño, de dereito civil de Galicia.
Madrid, 22 de maio de 2007.
Herminia Palencia Guerra
Secretaria de Xustiza do Pleno
RESOLUCIÓN do 5 de xuño de 2007 pola que se modifica a do 28 de maio de 2007 pola que se procede á convocatoria de determinadas liñas de axuda do Instituto Galego de Promoción Económica.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 13/06/2007

Mediante Resolución do 28 de maio de 2007 (DOG nº 107, do 5 de xuño) convocáronse, en réxime de concorrencia competitiva, as seguintes liñas de axuda da base reguladora dos incentivos a proxectos de investimento empresarial:
1. Proxectos de investimento tecnolóxico das Pemes (Procedemento IG103-artigo 5.1º.2.).
2. Proxectos dirixidos a mellorar a organización das Pemes mediante a consultoría de proceso e implantación de ferramentas de xestión e cadros de mando (Procedemento IG104-artigo 5.1º.3.).
Publicándose ademais do prazo de presentación de solicitudes, os créditos asignados a elas, tal e como se establece no texto desta base reguladora.
A citada base reguladora dispón tamén que en cada convocatoria se establezan as reservas de créditos específicas para os proxectos dos municipios das comarcas de Ferrol, Eume e Ortegal e para os municipios da Costa da Morte, e de conformidade coas facultades que teño conferidas
RESOLVO:
Primeiro.-Dos créditos publicados mediante Resolución do 28 de maio de 2007 (DOG nº 107, do 5 de xuño), correspondentes a proxectos de investimento tecnolóxico das Pemes (Procedemento IG103-artigo 5.1º.2.) e a proxectos dirixidos a mellorar a organización das Pemes mediante a consultoría de proceso e implantación de ferramentas de xestión e cadros de mando (Procedemento IG104-artigo 5.1º.3.) resérvase prioritariamente un 10% destes para proxectos localizados nas comarcas de Ferrol, Eume e Ortegal e outro 10% para proxectos localizados nos municipios da Costa da Morte, que figuran nos anexos III e IV, respectivamente, das bases reguladoras dos incentivos económicos do Igape (DOG nº 59, do 23 de marzo).
Segundo.-No caso de que os proxectos aprobados non esgoten o crédito reservado, o remanente aplicarase aos restantes proxectos.
Santiago de Compostela, 5 de xuño de 2007.
José Antonio Delgado Arce
Director xeral do Instituto Galego de Promoción Económica
CORRECCIÓN de erros.-Orde do 24 de maio de 2007 pola que se establecen as bases reguladoras do programa de incentivos a plans empresariais de estabilidade laboral, cofinanciado polo Fondo Social Europeo e se procede á súa convocatoria para o ano 2007.
CONSELLERÍA DE TRABALLO — III. OUTRAS DISPOSICIÓNS — 12/06/2007

Advertido erro na citada orde, publicada no Diario Oficial de Galicia nº 104, do xoves, 31 de maio de 2007, é necesario efectuar a seguinte corrección:
Na páxina 9.055, no artigo 5º.1, onde di: «a) As contratacións indefinidas iniciais deberán supoñer un incremento neto do emprego total respecto da media acadada no período de outubro 2005 a setembro 2006, de modo que superen a media artimética da totalidade do cadro de persoal da empresa en Galicia no período de referencia», debe dicir: «c) As contratacións indefinidas iniciais deberán supoñer un incremento neto do emprego total respecto da media acadada no período de outubro 2005 a setembro 2006 de modo que superen a media aritmética da totalidade do cadro de persoal da empresa en Galicia no período de referencia».
RESOLUCIÓN do 4 de xuño de 2007, da Dirección Xeral de Formación e Colocación, pola que se lles dá publicidade ás axudas concedidas ao abeiro da Orde do 28 de decembro de 2006 pola que se aprobaron as bases  reguladoras e a convocatoria pública para a concesión de subvencións para a posta en práctica en Galicia durante os anos 2007 e 2008 de programas experimentais en materia de emprego (Diario Oficial de Galicia número 17, do  24 de xaneiro de 2007).
CONSELLERÍA DE TRABALLO — III. OUTRAS DISPOSICIÓNS — 19/06/2007

O artigo 11.10º da orde reguladora dispón: as resolucións de concesión serán obxecto de publicación no Diario Oficial de Galicia.
Na súa virtude,
RESOLVO:
Ordenar a publicación no Diario Oficial de Galicia das subvencións concedidas con cargo ás aplicacións orzamentarias 16.03.322B.481.0 e 16.03.322B.460.0 programas experimentais de emprego, ao abeiro da Orde do 28 de decembro de 2006 pola que se establecen as bases reguladoras e a convocatoria pública para a concesión de subvencións para a posta en práctica en Galicia durante os anos 2007 e 2008 de programas experimentais en materia de emprego.
Santiago de Compostela, 4 de xuño de 2007.
Pastor Fuenteseca Díaz
Director xeral de Formación e Colocación
Advertido erro na citada orde publicada no Diario Oficial de Galicia nº 110, do 8 de xuño de 2007, cómpre substituír o anexo V publicado na páxina 9.840 polo seguinte:
CORRECCIÓN de erros.-Resolución do 4 de maio de 2007 pola que se anuncia a convocatoria pública de axudas e subvencións para investimentos de empresas do sector da maxia para o ano 2007.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 19/06/2007

Advertido erro no texto da citada resolución, publicada no DOG nº 102, do martes 29 de maio de 2007, cómpre facer a seguinte corrección:
-Nas páxinas 8.872, 8.873 e 8.874 elimínanse os anexos I, II, III e IV e substitúense polos que se publican a seguir:
CORRECCIÓN de erros.-Orde do 4 de maio de 2007 pola que se establecen as bases reguladoras das axudas aos investimentos en transformación e comercialización de produtos agrarios para o período 2007-2013, e se convocan para o ano 2007.
CONSELLERÍA DO MEDIO RURAL — III. OUTRAS DISPOSICIÓNS — 19/06/2007

Advertidos erros na Orde do 4 de maio de 2007, publicada no DOG nº 92, do luns 14 de maio de 2007, cómpre realizar as seguintes correccións:
-No anexo A2 (páxina 7.774), punto 10: datos económicos, onde di: «2.- Vendas, gastos externos e variación de existencias»; debe dicir: «2.- Compras, gastos externos e variación de existencias», e onde di: «RESULTADO IMPOÑIBLE (1-2-3-4)»; debe dicir: «RESULTADO IMPOÑIBLE (1-2-3-4-5)»
No anexo B3 (páxina 7.782), nas notas ao pé do cadro, onde di: «*Totalizar importes para cada capítulo (Urbanización/Construcións/Instalacións/Maquinaria e equipamentos/Outros gastos) e para a suma total destes.»; debe dicir: «*Totalizar importes para cada capítulo (Urbanización/Construcións/Instalacións/Maquinaria e equipamentos/Outros gastos) e para a suma total destes. As sumas deben coincidir coas do B1».
O anexo B4 (páxina 7.782) debe ser substituído polo seguinte:
ORDE do 13 de xuño de 2007 pola que se modifica a do 26 de marzo de 2007 pola que se establecen as bases reguladoras para a concesión en réxime de concorrencia competitiva de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social, e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 19/06/2007

A Orde do 26 de marzo de 2007 pola que se establecen as bases reguladoras para a concesión en réxime de concorrencia competitiva de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social e se procede á súa convocatoria (DOG nº 65, do 2 de abril de 2007) establece no seu artigo 4 que na concesión destas subvencións destínase a cantidade de 300.000 euros por conta da aplicación orzamentaria 05.31.312F.481.6.
Existindo outra dotación dispoñible para o mesmo fin, cómpre ampliar o importe do crédito destinado ás subvencións que poderán ser concedidas ao abeiro da dita orde coa finalidade de facer chegar estas ao maior número de beneficiarios posible.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Ampliar o importe total das subvencións que se van conceder ao abeiro da Orde do 26 de marzo de 2007, pola que se establecen as bases reguladoras para a concesión en réxime de concorrencia competitiva de subvencións a entidades de iniciativa social, para o desenvolvemento de programas que contribúan a fomentar a inclusión social e a integración no mercado de traballo das persoas en situación ou risco de exclusión social na contía de 213.327,35 euros, cofinanciados nun 80% polo Fondo Social Europeo e o 20% restante pola Vicepresidencia da Igualdade e do Benestar, con cargo á aplicación orzamentaria 05.31.312F.481.6.
Segundo.-Esta modificación non afecta o prazo establecido na dita orde para a presentación de solicitudes.
Santiago de Compostela, 13 de xuño de 2007.
Anxo Manuel Quintana González
Vicepresidente da Igualdade e do Benestar
CORRECCIÓN de erros.-Orde do 28 de maio de 2007 pola que se establecen as bases reguladoras para a concesión, en réxime de concorrencia competitiva, das subvencións aos artesáns titulares de obradoiros artesanais para actuacións de fomento e desenvolvemento do sector artesanal galego, no ámbito da Comunidade Autónoma de Galicia, e se procede á súa convocatoria (IN201G).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 12/06/2007

Advertidos erros na devandita orde, publicada no DOG nº 104, do 31 de maio de 2007, cómpre facer as seguintes correccións:
Na páxina 9.040, artigo 5º, alínea b), onde di: «...Pontevedra: 986 80 52 27», debe dicir: «...Pontevedra 986 80 52 26».
CORRECCIÓN de erros.-Orde do 25 de maio de 2007 pola que se aproban as bases reguladoras para a concesión, en réxime de concorrencia competitiva, das subvencións ás asociacións profesionais de artesáns cuxo ámbito de actuacións se desenvolva na Comunidade Autónoma de Galicia, para o fomento do sector artesanal galego, e se procede á súa convocatoria (IN-201F).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 12/06/2007

Advertidos erros na devandita orde, publicada no DOG nº 105, do 1 de xuño de 2007, cómpre facer as seguintes correccións:
Na páxina 9.162, artigo 5º, alínea c), onde di: «c) O correo electrónico dxcmrc.artesania@xunta.es», debe dicir: «dxcmr.artesania@xunta.es».
Na páxina 9.164, artigo 4º, na alínea d), onde di: «d) Orzamento desagregado de gastos previstos para a realización de cada unha das actividades para as cales se solicita subvención, e/ou factura pro forma da actividade ou adquisición que subvencionará quen vai subministrar ou ben prestar o servizo, así como plan de financiamento do proxecto. Para estes efectos achegarase cuberto o anexo III.», debe dicir: «d) Orzamento desagregado de gastos previstos para a realización de cada unha das actividades para as cales se solicita subvención e/ou factura pro forma, da actividade ou adquisición subvencionable, por quen vaia subministrar ou ben prestar o servizo, así como plan de financiamento do proxecto. Para estes efectos achegarase cuberto o anexo III.».
Na páxina 9.169, anexo II, na alínea co título documentación que se xunta (orixinal ou fotocopia compulsada), no texto correspondente ao recadro 3, onde di: «Memoria-programa detallado, orzamento desagregado e plan de financiamento do proxecto ou actuación que se vai desenvolver, e/ou factura pro forma da actividade ou adquisición que subvencionará por quen vai subministrar ou ben prestar o servizo.», debe dicir: «Memoria-programa detallado, orzamento desagregado e plan de financiamento do proxecto ou actuación que se vai desenvolver e/ou factura pro forma, da actividade ou adquisición subvencionable, por quen vai a subministrar ou ben prestar o servizo.».
RESOLUCIÓN do 15 de maio de 2007, da Secretaría Xeral de Política Lingüística, pola que se lles dá publicidade aos convenios de colaboración subscritos por esta secretaría xeral no primeiro cuadrimestre do ano 2007.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/06/2007

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Política Lingüística no primeiro cuadrimestre do ano 2007, os cales se relacionan no anexo a esta resolución.
Santiago de Compostela, 15 de maio de 2007.
María Sol López Martínez
Secretaria xeral de Política Lingüística
ORDE do 4 de xuño de 2007 pola que se procede á publicación das subvencións concedidas en virtude da Orde do 7 de febreiro de 2007, pola que se regula a concesión de axudas económicas aos concellos de Galicia para a contratación temporal de auxiliares de policía local durante a tempada de verán.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/06/2007

En virtude das competencias da Consellería de Presidencia, Administracións Públicas e Xustiza, atribuídas polo Decreto 37/2007, do 15 de marzo, polo que se establece a estrutura orgánica da Consellería de Presidencia, Administracións Públicas e Xustiza, e de acordo co disposto no artigo 7.3º da Orde do 7 de febreiro de 2007, pola que se regula a concesión de axudas económicas aos concellos de Galicia para a contratación temporal de auxiliares de policía local durante a tempada de verán, e no artigo 18.1º da Lei 38/2003, do 17 de novembro, xeral de subvencións, procédese á publicación das subvencións concedidas por Resolución do 24 de maio de 2007 do conselleiro de Presidencia, Administracións Públicas e Xustiza. A relación de subvencións concedidas atópase no anexo desta orde.
Santiago de Compostela, 4 de xuño de 2007.
José Luis Méndez Romeu
Conselleiro de Presidencia, Administracións Públicas e Xustiza
ANEXO
RESOLUCIÓN do 18 de maio de 2007, da Secretaría Xeral da Consellería de Presidencia, Administracións Públicas e Xustiza, pola que se lles dá publicidade aos convenios de colaboración subscritos por esta consellería no primeiro cuadrimestre.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/06/2007

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de xaneiro, febreiro, marzo e abril do ano 2007, que se incorpora como anexo a esta resolución.
Santiago de Compostela, 18 de maio de 2007.
Santiago Antonio Roura Gómez
Secretario xeral da Consellería de Presidencia, Administracións Públicas e Xustiza
DECRETO 110/2007, do 24 de maio, polo que se aproba o escudo do Concello da Cañiza (Pontevedra).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/06/2007

O Concello da Cañiza considerou conveniente organizar correctamente o seu emblema municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do seu escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e das bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; na Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo R.D. 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día vinte e catro de maio de dous mil sete,
DISPOÑO:
Artigo único.-Aprobar o escudo do Concello da Cañiza, que figura como anexo, organizado do seguinte xeito:
De prata, un carballo sobre terreiro de sinople, follado e froitado de nove landras de goles; bordura xadrezada de goles e prata.
Santiago de Compostela, vinte e catro de maio de dous mil sete.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
A Cañiza - Escudo
DECRETO 107/2007, do 24 de maio, polo que se aproba o cambio de denominación do Colexio Oficial de Delineantes da Coruña, que pasa a denominarse Colexio Oficial de Delineantes e Técnicos Superiores Proxectistas da Coruña.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 12/06/2007

De acordo co establecido no artigo 150.2º da Constitución española, a Lei orgánica 16/1995, do 27 de decembro, de transferencia de competencias á comunidade autónoma galega, transfire no marco da lexislación básica do Estado, o desenvolvemento lexislativo e a execución en materia de corporacións de dereito público representativas de intereses económicos e profesionais, complementando así o ámbito competencial determinado no artigo 27.29º do Estatuto de autonomía de Galicia.
A transferencia en materia de colexios oficiais ou profesionais fíxose efectiva a través do Real decreto 1643/1996, do 5 de xullo, e asumiuse polo Decreto 337/1996, do 13 de setembro, da Xunta de Galicia.
O artigo 13.3º da Lei 11/2001, do 18 de setembro, de colexios profesionais da Comunidade Autónoma de Galicia, ditada en virtude da devandita competencia, faculta os colexios profesionais para solicitar o seu cambio de denominación. A aprobación do cambio de denominación dun colexio profesional realizarase por medio de decreto do Consello da Xunta de Galicia. O cambio prodúcese como consecuencia da necesaria adaptación da denominación do colexio profesional á modificación da titulación profesional, como consecuencia dos diversos cambios nos plans de estudos de formación profesional.
Tendo en conta o exposto, en virtude do uso da competencia atribuída polo artigo 34.5º da Lei 1/1983, do 22 de febreiro, por proposta do conselleiro de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día vinte e catro de maio de dous mil sete,
DISPOÑO:
Artigo único .-Cambio de denominación.
Aprobar o cambio de denominación do Colexio Oficial de Delineantes da Coruña, que pasa a denominarse Colexio Oficial de Delineantes e Técnicos Superiores Proxectistas da Coruña.
Disposición derradeira
O presente decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e catro de maio de dous mil sete.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 9 de maio de 2007, da Secretaría Xeral da Consellería de Cultura e Deporte, pola que se lles dá publicidade aos convenios de colaboración subscritos por esta consellería no último cuadrimestre.
CONSELLERÍA DE CULTURA E DEPORTE — III. OUTRAS DISPOSICIÓNS — 13/06/2007

O artigo 11 da Lei 4/2006, do 30 de xuño, de transparencia e boas prácticas na Administración pública galega impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración previstos no artigo 3.1º c) do texto refundido da Lei de contratos das administracións públicas, subscritos no cuadrimestre anterior.
En consecuencia, e para lle dar cumprimento a esta obriga,
DISPOÑO:
Artigo único.-Darlle publicidade á relación dos convenios subscritos pola Consellería de Cultura e Deporte nos meses de xaneiro, febreiro, marzo e abril do ano 2007, que se incorpora como anexo a esta resolución.
Santiago de Compostela, 9 de maio de 2007.
Carlos Amoedo Souto
Secretario xeral da Consellería de Cultura
e Deporte
RESOLUCIÓN do 23 de maio de 2007 pola que se fan públicos, para os efectos do artigo 11 da Lei 4/2006, do 30 de xuño, de transparencia e boas prácticas na Administración pública galega, os convenios de colaboración previstos no artigo 3.1º c) do texto refundido da Lei de contratos das administracións públicas, asinados no primeiro cuadrimestre do ano 2007.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 13/06/2007

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración, previstos no artigo 3.1º c) do texto refundido da Lei de contratos das administracións públicas, subscritos por este organismo autónomo no primeiro cuadrimestre do ano 2007 e que se relacionan no anexo a esta resolución.
Santiago de Compostela, 23 de maio de 2007.
Antonio Izquierdo Escribano
Director da Escola Galega de Administración Pública
RESOLUCIÓN do 4 de xuño de 2007 pola que se concede o V Premio de Xornalismo Científico Galicia Innovación , correspondente aos Premios Galicia de Investigación 2006.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 13/06/2007

Pola orde da Consellería de Innovación e Industria do 5 de decembro de 2006 (Diario Oficial de Galicia nº 224, do 19 de decembro), convocouse o V Premio de Xornalismo Científico Galicia Innovación, correspondente ao Premio Galicia de Investigación 2006.
En consecuencia, e tendo en conta a proposta elaborada polo xurado, esta consellería
RESOLVE:
Primeiro.-Concederlle o primeiro Premio de Xornalismo Científico Galicia Innovación a Iolanda Fernández Casal.
Segundo.-Concederlle o segundo Premio de Xornalismo Científico Galicia Innovación ex aequo aos seguintes equipos.
Antonio López Mariño e Joaquín Pedrido Rey
Natalia Sueiro Monje e Blanca Iglesias Hervella
Terceiro.-Esta resolución pon fin á vía administrativa segundo o disposto no artigo 109 e) da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de xuño de 2007.
P.D. (Orde 31-1-2006; DOG nº 24, do 3 de febreiro)
Emilio Nogueira Moure
Secretario xeral da Consellería de Innovación
e Industria
DECRETO 113/2007, do 24 de maio, polo que se aproba o escudo do Concello de Negueira de Muñiz (Lugo).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 13/06/2007

O Concello de Negueira de Muñiz, considerou conveniente organizar correctamente o seu emblema municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración Local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro; e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día vinte e catro de maio de dous mil sete,
DISPOÑO:
Artigo único.
Aprobar o escudo do Concello de Negueira de Muñiz, que figura como anexo, organizado do seguinte xeito:
En campo de sinople (verde) unha faixa ondada de prata e brocante dous sarmentos de ouro, froitados do mesmo, disposto en aspa. Ao timbre, coroa real pechada.
Santiago de Compostela, vinte e catro de maio de dous mil sete.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
Negueira de Muñiz-Escudo